runetrust/blame-folketinget-dk huggingface dataset:
Rasmus Nordqvist (ALT), 2017-05-02:
Så vil jeg også godt understrege, at nu har Folketingets brexitfølgegruppe netop også haft en del møder, både i England, Skotland og Bruxelles, og det, vi jo hører enstemmigt fra alle parter, som vi taler med i de her forhandlinger, er: Vi skal have fundet ud af, hvordan vi sikrer de borgere, der er involveret.
Kristian Thulesen Dahl (DF), 2012-09-06:
Vi ser meget gerne, at det inden det kommende folketingsvalg står lysende klart, hvad det er for en skattepolitik, som et alternativ til den nuværende regering vil føre, så danskerne er fuldt oplyst – i modsætning til det, der er sket ved det sidste valg, hvor der er kommet en tillidskløft mellem politikere og befolkning, fordi vi jo helt tydeligt har en regering, der på så mange områder gør det modsatte af, hvad den sagde til danskerne at den ville.
Jytte Wittrock (S), 1998-04-02:
Desuden vil lovforslaget muliggøre en overførsel af en bestemmelse i lov om DSB Rederi til lov om Banestyrelsen, en bestemmelse, som forpligter staten til udbud af de to samfundsbegrundede ruter Kalundborg-Samsø og Bøjden-Fynshav.
Peter Christensen (V), 2013-11-14:
Så det, der er blevet talt om, altså den potentielle mulighed, der er for benzinafbrænding, som jo er reel, vil jo også blive mindre over tid, fordi kommunerne bliver bedre og bedre til at styre deres økonomi og vide, hvor langt de kan gå i løbet af året, så de netop ikke ender i en situation, hvor alle pengene skal bruges i december måned.
Martin Lidegaard (RV), 2004-03-12:
Jeg er meget enig i den sidste del af analysen, at man skal tænke sig grundigt om, og netop derfor kunne det jo være spændende at høre de tanker, hr. Nicolai Wammen har gjort sig om, hvad det er, vi mangler for at sikre, at denne her nye teknologi bliver brugt i, om jeg så må sige, menneskehedens tjeneste for nu at bruge de store ord, altså netop bliver brugt til at spare menneskeliv i ulandene, bliver brugt til at bruge mindre pesticider i vores del af verden osv. osv. Hvor ser Socialdemokratiets ordfører de største hurdler?
Magnus Heunicke (S), 2025-02-05:
Det vil jeg på ingen måde afvise er nødvendigt, og derfor har jeg samlet både en række borgmestre, der har konkrete erfaringer – nogle af de erfaringer, som vi også har set i medierne, men også KL og en række eksterne eksperter på området – for at afdække, om de mener, der behov for ændringer.
Mette Frederiksen (S), 2020-11-10:
I forhold til hvad der er kommunikeret fra fødevaremyndighederne og fra Fødevareministeriet, er det i vores øjne helt naturligt, at vi igangsætter en redegørelse, sådan at Folketinget og i øvrigt resten af Danmark kan få at vide, hvad der præcis er foregået.
Pernille Rosenkrantz-Theil (EL), 2003-05-09:
Alle de ting er ganske udmærkede tiltag, som Enhedslisten kan tilslutte sig. Der er så også en række forbedringer, og der skal jeg blot nævne en, som vi er meget glade for er kommet med, nemlig at der indføres et loft over forældrebetaling for pasning af børn i alle former for daginstitutioner på 1.000 kr. om måneden.
Ole Stavad (S), 1999-05-12:
Hvis vi tager den billigste og den dyreste varme for fjernvarmeforbrugerne, kan vi vel konstatere, at vi er tæt op imod en tre gange så høj pris for de absolut dyreste i forhold til de absolut billigste, og en ikke ubetydelig del, som retstilstanden hidtil er blevet fortolket, har skyldtes, at de, der har haft den laveste varmepris, har haft et gammelt net, der har været afskrevet, og derudover, vil jeg sige til hr. Kim Behnke, har de også kun betalt ca. en tredjedel i afgift af, hvad en lang række andre forbrugere har betalt.
Pernille Skipper (EL), 2017-03-29:
Ifølge den redegørelse, som vi står og diskuterer i dag, er der en lønforskel på op til 7 pct., som er uforklarlig, så jeg vil bare prøve at spørge igen: Har Dansk Folkeparti nogen forslag til, hvordan vi gør noget ved den ulige løn?
Mattias Tesfaye (S), 2024-01-24:
Derfor er man jo på mange rådhuse i gang med at gennemgå procedurerne med et tættekam, og hvis man i forbindelse med det får nedbragt administrationsomkostningerne til de kommunale dagtilbud, så synes jeg også, det er rimeligt, at de henvender sig til de selvejende og siger, at de så må følge samme nidkære tilgang til administrationen.
Manu Sareen (RV), 2013-10-24:
Jeg tror, de fleste af os, der sidder her i dag, var til den konference, som blev afholdt for halvandet år siden herinde i Folketinget, hvor vi lige præcis fandt ud af, at hvis der er noget, borgerne i Øresundsregionen har brug for, så er det netop information omkring deres situation.
Lene Espersen (KF), 2012-05-25:
Det har været fremhævet her fra talerstolen af de partier, der støtter forslaget, at det er, fordi det er væsentlige sager, vi taler om, men der er det altså vigtigt for mig at få sagt, at på de områder, hvor der afgives suverænitet, er der en fuldstændig fast praksis for, at når der afgives et mandat i Europaudvalget eller gives tilslutning til et forslag, siger ministeren til rådsmødet blandt EU-kollegerne, at der er et parlamentarisk forbehold, og så går man i Folketingssalen med et beslutningsforslag, og så bliver sagen behandlet her på fuldstændig sædvanlig vis som så meget andet, altså hvis der er tale om suverænitetsafgivelse.
Henriette Kjær (KF), 2002-11-07:
Enhedslistens beslutningsforslag medfører således også et brud med regler for tilkendelse af førtidspension, hvis alle nuværende førtidspensionister skal have ret til at overgå til førtidspension efter de nye regler uden at skulle gennemgå en afprøvning og dermed uden den fornødne dokumentation.
Gudrun Laub (V), 2002-04-02:
Men under alle omstændigheder er det også en god ting, hvis man over for sine vælgere er parat til at gøre rede for, hvad det er, man har tænkt igennem, hvilke konklusioner man er kommet til, om man står ved de strategier, man har lagt, og faktisk har ført dem ud i livet, og at man også er parat til at stille op før valget og fortælle, hvad det er man har gjort og hvorfor.
Lene Jensen (S), 2003-04-24:
Vores indgangsvinkel har været, at man godt kunne tage mere på præmieforhøjelserne ud fra den betragtning, at det er af ret stor betydning, hvordan arbejdspladserne er indrettet, og at det i øvrigt også har en præventiv effekt, i forhold til hvor meget man investerer i forebyggelse.
Ulla Tørnæs (V), 2003-03-26:
Når det så er sagt, kan jeg oplyse, at en gennemsnitlig udregning, som ministeriet har foretaget, resulterer i en aktivitetsreduktion mellem de to perioder, som spørgeren refererer til, på ca. 30 pct. for AMU-it og 45 pct. for AMU-»bløde«.
Aki-Matilda Høegh-Dam (SIU), 2023-01-31:
Og når vi fra Folketingets side jo netop går ind og skal begynde at udføre sanktionerne på de danske ansvarsområder, synes vi også, det er meget passende at kigge på, hvad det er, Inatsisartut, som har behandlet det her lovforslag, netop har sagt om emnet.
Peter Hummelgaard Thomsen (S), 2017-11-16:
Det, der til gengæld bekymrer os rigtig, rigtig meget, er, at politiet jo, inden vi lavede særaftalen, advarede om, at det i en nær fremtid ville betyde en væsentlig begrænsning af politiets muligheder for at opklare, bekæmpe og forhindre grænseoverskridende kriminalitet.
Ebbe Kalnæs (CD), 1998-12-04:
Men tænker hr. Aage Frandsen ikke spor på, at med de befolkningsprognoser, vi har, er det nødvendigt, at vi rent faktisk kan besætte arbejdsmarkedet med kvalificerede mennesker, så velfærdssamfundet kan holdes i gang og den omsorg, der er nødvendig i dette samfund, kan udøves?
Ole Sohn (SF), 1999-12-07:
Vi havde gerne set fra SF's side, at man kunne gå lidt videre, end det har været muligt, men vi må jo gøre det så godt, vi nu kan. I lovforslaget lægges der op til, at arbejdet i servicejobbene betragtes som en død periode, hvilket giver lidt luft for den enkelte, og det er et væsentligt skridt væk fra de regler, der gælder under den almindelige aktivering. Vi havde gerne set, at det også rakte videre, sådan at man også fik en genoptjening i dagpenge, altså dagpengeret.
Søren Egge Rasmussen (EL), 2018-03-16:
Der har været lidt betænkelighed i branchen om, hvorvidt man, når nu man ændrer vilkårene for nettilslutning, så kan nå at have de regler og vilkår på plads i ordentlig tid, sådan at de selskaber, som vil komme med et godt bud på at opstille flere solcelleanlæg, ligesom ved, hvad det er for nogle vilkår, der gælder for nettilslutning, og kan finde ud af, hvad den ændrede nettilslutning koster; og sådan at de netselskaber, der skal være med til at regne på det, måske også ved, hvad det er.
Kristian Thulesen Dahl (DF), 2003-04-08:
Jamen vi havde en forespørgselsdebat i år for ikke ret lang tid siden her i Folketinget, hvor det jo stod lysende klart, at vi allerede i dag har et meget stort problem med illegal arbejdskraft fra nogle af de samme lande, som vi snakker om her, og hvor vi måske i de undersøgelser, der er fremme, og som viser tusindvis af tilfælde af illegal arbejdskraft, der er i Danmark i dag, kun ser toppen af isbjerget.
John Vinther (KF), 2000-11-16:
Faktisk er lovforslaget jo en lang række ministerbemyndigelser, og jeg kan lige så godt sige det ligeud: Det Konservative Folkeparti vil ikke i dag udstede en blankocheck til by- og boligministeren til at fastsætte regler om installation af tekniske hjælpemidler til handicappede.
Sascha Faxe (ALT), 2024-05-17:
I forhold til de ting, ordføreren har sagt, om, at der ikke er nogen, der ved det, og at der ikke er nogen, der skal gøre sig kloge på det osv., er jeg simpelt hen nødt til at spørge ordføreren, om ordføreren anerkender Den International Domstols mandat.
Simon Emil Ammitzbøll (LA), 2012-04-18:
Som minimum måtte et meget stort tocifret milliontal af mennesker lade deres liv for kommunisterne i Sovjetunionen, Kina, Vietnam, Nordkorea, Cambodja, DDR, Polen, Tjekkoslovakiet, Ungarn, Bulgarien, Rumænien, Albanien, Cuba – ja, jeg har desværre ikke taletid til at nævne alle de lande, hvor kommunismens forbrydelser er blevet begået.
Erling Christensen (S), 2000-01-14:
Vi er hver især meget optaget også af de overvejelser, vi selvfølgelig har gjort os forud for den debat her, og når fru Margrete Auken spørger om, hvad vi vil gøre ved de store byer osv. - altså at fjerne bilerne - så er der jo sammenhæng med det lovforslag, der ligger efterfølgende, nemlig spørgsmålet om, hvad byrådene vil gøre.
Astrid Krag (S), 2020-11-26:
Lige præcis i sådan nogle tilfælde mener jeg, at der er grund til, at kommunerne prioriterer og sætter nogle borgere forrest i køen, ligesom man kan overveje at udpege nogle typer af hjælp, som kommunerne altid skal vurdere i hvert enkelt sag, eller det kan være rammer for, hvordan der skal følges op få hjælpen i sådanne sager.
Mogens Nørgård Pedersen (KD), 2003-11-18:
Hvis vi skal tage de positive briller på først, så er Kristendemokraterne selvfølgelig enig med regeringen i, at der er behov for at nedbringe skatterne på produktionsjord set i sammenhæng med EU's landbrugsreformer og set i sammenhæng med den manglende kompensation til landbruget for merudgift i forbindelse med vandmiljøplan II.
Morten Østergaard (RV), 2009-11-19:
Det er helt oplagt et sted, hvor man kunne sige, at hvis de her ændrede incitamenter osv. rent faktisk giver et provenu, jamen så investerer man det da i området igen til at løfte niveauet generelt, sikre kvaliteten og sørge for, at flere får et højere niveau i dansk.
Ole Stavad (S), 1999-10-07:
Så dér har jeg egentlig altid opfattet, at vi havde sådan lidt en alliance, og derfor tror jeg da sådan set også, at det, vi har lavet på det her felt, langt hen ad vejen harmonerer med mange af de skattetanker, som ligger i Kristeligt Folkepartis skatteprogrammer, som jeg selvfølgelig læser med interesse.
Morten Østergaard (RV), 2009-01-27:
Derfor er vi meget med på i udvalgsbehandlingen at se på, om vi kan skubbe yderligere til udviklingen og få bolden til at rulle videre, så det her ikke bliver et punktum i sagen om digitalisering og forenkling af sygedagpenge, men tværtimod begyndelsen til at udrulle det til et større område.
Martin Henriksen (DF), 2008-05-20:
Vi synes også, det er udmærket, at ministeren siger, at de forskellige elevorganisationer, Danske Gymnasieelevers Sammenslutning, handelsskoleeleverne, erhvervsskoleeleverne osv., hvis de har eksempler på lærerfri undervisning, lærerfri timer, kan levere de eksempler til undervisningsministeren.
Keld Albrechtsen (EL), 2003-10-24:
Men nu skal vi jo så ikke have hele debatten om, at det var for sent og for trægt, for det har jeg sagt, og hvis nu vi kan gøre det bedre ved at få forhandlingerne i gang - det var også derfor, jeg spurgte ministeren, om der ville komme danske udspil til at få forhandlingerne i gang igen ved at få sat gang i landbrugsstøtteafviklingen - skal vi jo ikke trampe rundt i det historiske forløb; så langt vil jeg da gerne forsøge at slutte fred med hr. Henrik Vestergaard.
Kaare Dybvad Bek (S), 2020-11-06:
Forsøgsbestemmelserne har været efterspurgt af Aarhus Kommune og af Bornholms Regionskommune – ikke af KL som helhed, men dog i hvert fald de to kommuner – som led i den udvidede udfordringsret, der bl.a. har til formål at bidrage til udviklingen af nye løsninger i det offentlige.
Christoffer Aagaard Melson (V), 2025-12-16:
Der har jo været en debat frem og tilbage mellem rådets juridiske tjeneste og andre jurister om, om det her forslag holdt sig inden for de rammer eller ej, og der er vi, når vi også har lagt afgørende vægt på det, jo selvfølgelig glade for, at man nu er endt et sted, hvor der overhovedet ikke er tvivl om, at man holder sig inden for de her rammer.
Nikolaj Villumsen (EL), 2018-04-03:
Jeg skal bare forstå udenrigsministeren korrekt: Så kan udenrigsministeren altså garantere Folketinget, at en eventuel formulering i Københavnererklæringen, som referer til artikel 8-sager om retten til privatliv, ikke får konsekvenser for artikel 10-sager om ytringsfriheden?
Søren Kolstrup (EL), 2001-05-08:
Jeg betvivler ikke, at f.eks. hr. Niels Bloch Jespersen af et godt hjerte ønsker at opretholde selvforsyning, men projektet er et andet, nemlig blind konkurrence, at de store bamser skal slås, og at man til sidst arbejder hen mod et oligopol eller et monopol.
Kristian Pihl Lorentzen (V), 2008-01-31:
Vi ønsker bare at prioritere målrettede investeringer i områderne omkring de store byer, og vi er klar til, når vi skal lave investeringsplanen, forhåbentlig i samarbejde med en bred kreds af partier, at prioritere forhold, som gør det mere attraktivt at tage toget end at tage bilen og sidde i kø på motorvejen.
Benny Engelbrecht (S), 2023-03-29:
Blandt de ting, som dette finanslovsforslag implementerer, er jo bl.a. den stramning, som et bredt flertal i Folketinget blev enige om tilbage i sommeren 2022, som betyder, at omprioriteringsbidraget bliver øget med 1 pct. i centraladministrationen på Slotsholmen, og det er jeg selvfølgelig glad for at vi implementerer, og jeg er også glad for, at Konservative var med i det.
Ellen Trane Nørby (V), 2009-02-05:
Det, jeg synes er enormt vigtigt, er, at vi sender det klare signal, at hvis unge går rundt og laver hærværk, hvis unge flere gange raserer andre folks forhaver eller raserer blomsterkummerne på torvet, jamen så kan en konsekvens være, at de bliver sat til at hjælpe gartneren med at beplante blomsterkummerne på torvet igen og på den måde får en følelse af, at det, de ødelægger, jo sådan set har en værdi både for samfundet og for os andre, men også for de mennesker, hvis forhaver de har raseret.
Pernille Rosenkrantz-Theil (S), 2021-06-03:
Men jeg vil sige, at hvis jeg skulle koncentrere kræfterne om noget – og det skal man jo indimellem i politik – så ville jeg koncentrere dem om at sørge for, at de unge mennesker i virkelighedens verden stødte på noget andet end boglige fag i tilstrækkelig grad til, at man, hvis man syntes, at noget var supersjovt, og at man i den grad blev motiveret til at gå i skole af et bestemt fag, så nok i højere grad ville vælge en ungdomsuddannelse, der havde noget, der lignede.
Johanne Schmidt-Nielsen (EL), 2009-10-08:
Jo, bl.a. fordi de partier, der råber op om økonomisk ansvarlighed, hver eneste gang de kan komme til det, har delt skattelettelser ud for 223 mia. kr., ikke mindst til deres venner i toppen af Danmark, ligesom de har betalt overpris til privathospitalerne for skatteborgernes regning for at opbygge en privat sundhedssektor.
Lone Dybkjær (RV), 2006-01-18:
Der er aldrig nogen, hvilket tidligere ordførere også har været inde på, der har troet, at statistikker i sig selv kunne give ligeløn, men nogle af os tror måske, at det kan hjælpe til at afdække nogle lønforskelle, sådan at man i forhandlingerne har et redskab, når man skal forhandle sig frem til en højere løn, hvis man nu tilhører den gruppe med den laveste løn for samme arbejde eller arbejde af samme værdi.
Svend Auken (S), 2002-04-23:
Hr. Keld Albrechtsens historiske fremstilling er korrekt på nær et enkelt punkt, og det er, at ud over de fire partier, han nævnte, var også Socialistisk Folkeparti, Kristeligt Folkeparti og i hvert fald nogle gange også Centrum-Demokraterne med i denne brede konsensus.
Rosa Lund (EL), 2024-05-02:
Det tror jeg faktisk ikke der er nogen inde i den her Folketingssal der gør, hr. Lars Boje Mathiesen, så jeg synes, det er en lidt mærkelig slutning, der bliver lavet her i den lidt mærkelige ligning, som hr. Lars Boje Mathiesen sætter op.
Benny Engelbrecht (S), 2024-12-03:
Jeg tror, at vi om 3-5 år står her og kan glæde os over, hvor meget GrønREFORM har udviklet sig over tid, og hvordan det i endnu højere grad er blevet et – jeg mangler faktisk lige et dansk udtryk for det, jeg beklager, hr. formand – benchmark; jeg tror faktisk godt, man kan bruge benchmark i en dansk relation også, altså et internationalt benchmark for, hvordan man regner på den måde, som også kan bringe inspiration til andre dele af verden.
Margrethe Vestager (RV), 2012-05-31:
Jeg havde forberedt mig på en substantiel debat om finanspagten, om dens indhold, om dens betydning for dansk økonomi, men i stedet har vi fået en proceduredebat, en debat, som synes at være designet, tilrettelagt, orkestreret med henblik på at så tvivl om, hvorvidt regeringen tager tilslutningen til og ratifikationen af finanspagten med den alvor, som der selvfølgelig ligger i at tilslutte sig en mellemfolkelig aftale.
Frank Jensen (S), 2001-03-30:
et svar, og jeg tror, at når hr. Frank Dahlgaard refererer til presseomtalen, er der ikke tale om de almindelige afsoninger. Vi har vedtaget en lovgivning her i Folketinget i forhold til sexdømte, folk, der har begået sædelighedsforbrydelser, og der er lavet en visitationsafdeling i Herstedvester.
Rune Lund (EL), 2007-06-01:
Jeg står her med en artikel fra den 13. maj fra The Sunday Times, og en af de ting, der står i den artikel, er en analyse, der siger, at en uforholdsmæssig stor del af den civile hjælpeindsats bliver brugt i de zoner, hvor der er mest uro, hvor der er mest krigsførelse, fordi man bruger den som en del af den militære kamp mod Taleban.
Mikkel Bjørn (DF), 2024-04-11:
Den folkekirkelige civilregistrering er en af mange reminiscenser, der minder os om, at Danmark ikke blot er et excelark eller en tilfældig samling af individer, der opholder sig i nærheden af hinanden, men derimod et fællesskab bundet sammen af fælles historie, traditioner og værdier.
Peder Hvelplund (EL), 2025-02-20:
Jeg vil egentlig godt fortsætte der, hvor fru Lisbeth Bech-Nielsen sluttede – og jeg beklager, at jeg tidligere kom til at bruge et forkert efternavn; det skal jeg bestræbe mig på at undgå fremover – nemlig spørgsmålet om, om Socialdemokratiet også er villige til at udfordre EU-lovgivningen på det her område.
Kristian Jensen (V), 2008-11-13:
For det, vi har tilstræbt, ligesom vi tilstræbte det ved vedtagelsen af L 110 i sin tid, er at finde den rigtige balance mellem det, at et skatteankenævn ikke skal have en arbejdsbyrde, der gør, at det skal være professionelle - der skal være plads til, at det er lægmænd, der går ind med deres fornemmelse for retfærdighed og rimelighed og så at sige er borgernes vagthunde, både i forhold til at den enkelte ikke bliver beskattet for hårdt, og i forhold til at beskatningen er retfærdig - og at det alligevel skal være sådan, da skattelovgivningen jo er kompleks, at der også er behov for, at skatteankenævnsmedlemmerne opnår en vis rutine i at behandle de mange forskellige sagstyper, der kan være.
Trine Pertou Mach (EL), 2025-05-02:
Det har vi jo alle sammen sagt på et eller andet tidspunkt på den der talerstol, i dag og andre gange – at situationen bliver værre og værre, og at perspektiverne for, at der kan komme en reel, varig og retfærdig fred med to selvstændige stater eksisterende side om side, bliver mere og mere blakkede.
Peter Seier Christensen (NB), 2019-11-22:
Jo, og det adresserer jeg faktisk også i min tale, hvor jeg siger, at hvis der er problemer med affaldshåndteringen, altså hvis der i håndteringen af det affald, som vores forbrugere gør sig umage med skaffe sig af med på ansvarlig vis, er nogle problemer, efter det er afhentet, som gør, at det ikke bliver håndteret ansvarligt længere nede i leddene, så synes jeg selvfølgelig, det er der, vi skal sætte ind.
Mette Thiesen (DF), 2025-04-24:
Dansk Folkeparti er et familieparti, og når man som barn skal tage en så vigtig beslutning, der kommer til at have indflydelse på resten af ens liv, skal det selvfølgelig involvere ens forældre, medmindre det er de her helt særskilte tilfælde, som jeg også nævnte før, hvor der allerede i dag er en mulighed i lovgivningen for at gøre undtagelser.
Karen Hækkerup (S), 2009-02-17:
Jo, men jeg tror i virkeligheden, jeg vil vende den lidt om og minde fru Line Barfod om nogle af de meget ulykkelige sager, der har været de sidste par år, hvor politiet har måttet anvende skydevåben, hvor der har været voldsomme optøjer, hvor der har været psykisk syge, som man ikke har kunnet holde styr på, og hvor resultatet altså har været, at mennesker har mistet livet, fordi politiet har måttet pacificere folk meget, meget hurtigt.
Keld Albrechtsen (EL), 2003-02-06:
Problemet er bare, at jo mere man fordyber sig i dette her lovforslag og studerer detaljerne - og det er jo ofte sådan, at djævlen gemmer sig i detaljen - jo mere og mere bekymret bliver man. Nu siges det ganske vist, at man f.eks. ikke kan blive opsagt digitalt ved hjælp af en edb-maskine, men jeg vil godt spørge ministeren, om det krystalklart fremgår af lovteksten.
Peder Hvelplund (EL), 2020-05-07:
De nuværende regler betyder, at der som udgangspunkt ikke må være medicin, som er til indsatte mere generelt, i fængsler eller arresthuse, dvs. at arresthuse ikke må indkøbe f.eks. almindelige hovedpinepiller for at kunne give dem til indsatte, der får hovedpine.
Pernille Rosenkrantz-Theil (S), 2022-03-25:
For en del af det handler simpelt hen også om en kulturændring af, hvordan vi som forældre taler til vores børn om, hvorfor de skal uddanne sig – jævnfør det, som hr. Alex Vanopslagh sagde lige før, nemlig at hvis man ikke kommer til at lave det, man har lyst til, så taber man.
Line Barfod (EL), 2009-10-21:
Der er ingen tvivl om, at man i Island også er nødt til at bære sin del af byrden for, at man havde valgt en regering, der gennemførte en total nyliberalistisk dagsorden, som mente, at det afgørende var at give spekulanterne så frie hænder som muligt, og som troede, at hvis den bare lavede nogle kæmpe bobler og lavede alt så stort som muligt, ville det blive ved med at gå godt.
Jane Heitmann (V), 2012-06-07:
Men at ministeren står på talerstolen og siger, at man ikke skal skamme sig, hvis man stemmer rødt, det synes jeg – hånden på hjertet – er udtryk for en meget, meget mærkelig holdning til de 179 parlamentsmedlemmer, som nu skal stemme efter grundlovens § 56, altså deres overbevisning.
Else Theill Sørensen (KF), 2003-11-05:
Er det fænomen, at vi nu lukker færre ind, det, der gør det danske samfund mere opdelt, eller er det måske de meget åbne døre, som bl.a. fru Elsebeth Gerner Nielsens parti har været med til at holde åbne igennem mange, mange år, og som man vist egentlig ganske roligt kan sige, at Det Radikale Venstre som medlemmer af henholdsvis en borgerlig og en socialdemokratisk-radikal regering både op gennem 1980'erne og 1990'erne har haft et stort medansvar for har været så åbne?